《寒食日游百花亭》
宋代·陈与义

晴气已复浊，虚馆可淹留。微花耿寒食，始觉在他州。

自闻鼙鼓聒，不恨岁月流。乱代有今夕，兹园况堪游。

云移树阴失，风定川华收。曳杖新城下，日暮禽语幽。

群行意易分，独赏兴难周。永啸以自畅，片月生城头。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。